ফিরছে কাকাবাবু ,সৃজিত নয়,নতুন পরিচালক কে?

কলকাতা: নতুন রহস‍্য, নতুন চমক নিয়ে বড় পর্দায় ফিরছেন কাকাবাবু (Kakababu)। সৃজিত মুখ্যোপাধ্যায়ের বদলে কাকাবাবুর পরিচালনায় চন্দ্রাশিস রায় (Kakababu Director Chandrasish Ray)। এবারে সুনীল গঙ্গোপাধ্যায়ের সৃষ্ট কাকাবাবু সিরিজের চতুর্থ গল্প এটি।

আজ ২১ ফেব্রুয়ারি, শুক্রবার ছিল ‘বিজয়নগরের হিরে’র (Vijaynagar Hire) শুভ মহরৎ। সেখানেই হাজির ছিলেন প্রসেনজিৎ চট্টোপাধ্যায় (Prosenjit Chatterje), আরিয়ান ভৌমিক সহ ছবির অন্যান্য কলাকুশলীরা। অনুষ্ঠানে প্রসেনজিৎ চট্টোপাধ্যায় সহ ছবির নানা কলাকুশলিরা উপস্থিত ছিলেন।

কাকাবাবু সিরিজের ‘বিজয়নগরের হিরে’ উপন্যাসের চতুর্থ তথা অন্তিম পর্ব। এবার SVF এবং NIdeas Creations & Productions-এর সহযোগিতায় তৈরি হচ্ছে ‘বিজয়নগরের হিরে’ ছবিটি। ধুমধাম করে হয়ে গেল বিজয়নগর’র হিরের শুভ মহুরাত।

এবারের কাকাবাবু সৃজিতের পরিচালনায় নয় আসছে চন্দ্রাশিস রায়ের হাত ধরে। নতুন অ্যাডভেঞ্চার ও টানটান উত্তেজনায় মোচড়ের সিনেমা পর্দায় তুলে ধরবেন পরিচালক। রুদ্ধশ্বাস-ঘটনা ও অসামান্য অ্যাডভেঞ্চারে মোড়া এই কাহিনী।

আরও পড়ুন: বিয়ে করে নার্গিস ফাখরি হনিমুনে সুইজারল্যান্ডে!

ছবির পরতে পরতে জড়িয়ে আছে টানটান রহস্য আর অ্যাডভেঞ্চার। প্রসেনজিতকে দেখা যাবে কাকাবাবুর ভূমিকায়। এর আগে মিশর রহস্য, ইয়েতি অভিযান, কাকাবাবুর প্রত্যাবর্তনে কাকাবাবুর চরিত্রে প্রসেনজিতের নিখুঁত অভিনয় ক্যারিশমা দর্শকদের মন জয় করেছিল। প্রসেনজিৎ চট্টোপাধ্যায় এবং আরিয়ান ভৌমিকের কাকাবাবু-সন্তু জুটি সিনেপ্রেমীদের মনে ছাপ ফেলেছিল। মরু রাজ্য, আফ্রিকার জঙ্গল পেরিয়ে এবার দাক্ষিণাত্যের সফরে কাকাবাবু-সন্তু। পর্দায় তা দেখার জন্য অধীর আগ্রহে অপেক্ষা করছেন দর্শকরা।

অন্য খবর দেখুন